L'ODS 12 en el context de l'Agenda 2030 a les Nacions Unides
L'Agenda 21, adoptada a la Cimera de Rio del 1992, afirmava que «la principal causa del deteriorament del medi ambient global es troba en les formes de producció i de consum, sobretot als països desenvolupats», que qualifica d'insostenibles.
Des de llavors les Nacions Unides han impulsat diverses iniciatives, que a Rio+20 es van concretar en un «marc de programes» anomenat 10-Year Framework of Programmes on Sustainable Consumption and Production Patterns (10YFP).
El 10YFP pretén involucrar actors diversos (governs, sector privat, societat civil, investigadors, institucions financeres) per desenvolupar programes en els àmbits de la informació al consumidor, l'educació i els estils de vida sostenibles, la compra pública sostenible, la construcció i l'edificació sostenibles, el turisme sostenible i l'alimentació sostenible.
Globalment, l'extracció de materials s'ha més que doblat en els darrers 30 anys, passant dels 36.000 milions als 85.000 milions de tones entre 1908 i 2013.
Aquest consum de recursos és superior a la capacitat de regeneració del planeta.
Segons la Global Footprint Network, la «petjada ecològica del planeta» és actualment d'1,6 planetes.
Això vol dir que la humanitat consumeix en un any el que la Terra triga 1,6 anys a produir.
Si la població i el consum segueixen el ritme de creixement actual, el 2030 necessitaríem gairebé l'equivalent a 2 planetes Terra.
Les fites que proposa les Nacions Unides per assolir l'ODS 12 són:
Assoliment de l'ODS 12 a Catalunya
El Pla nacional per a l'Agenda 2030 té com a objectiu la implementació de l'Agenda 2030 a Catalunya, vetllant per l'assoliment dels 17 Objectius per al Desenvolupament Sostenible (ODS) mitjançant les polítiques públiques impulsades per la Generalitat de Catalunya.
El Pla s'ha elaborat amb la participació dels 13 departaments de la Generalitat.
Inclou 696 compromisos únics que es converteixen en 920 perquè alguns d'ells estan inclosos a diversos ODS o a més d'una fita del mateix ODS, reflectint la transversalitat de l'Agenda 2030 de Nacions Unides i del pla.
En concret, el Pla recull 39 compromisos específics per assolir a Catalunya les fites proposades pel que fa a l'ODS 12.
El CADS considera que els principals reptes que es plantegen a Catalunya en relació amb l'ODS 12 són els següents:
Horizon 2020 és el programa de finançament a la recerca i a la innovació més gran d'Europa.
És l'instrument financer que permet el desenvolupament de la UE per a la Innovació, una iniciativa d'Europa 2020, per a finançar iniciatives i projectes de recerca i innovació, desenvolupaments tecnològics, projectes de demostració, etc. En conjunt l'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Dins del programa Horizon 2020 trobem els diferents plans de treball amb convocatòries relacionades amb l'ODS 12:
Pla de treball d'Activitats transversals, que obre convocatòries en l'àmbit de l'economia circular, entre altres.
Pla de treball Acció climàtica, medi ambient, eficiència dels recursos i matèries primeres
Pla de treball de Seguretat alimentària, agricultura i silvicultura sostenibles, investigació marítima, terrestre i de l'aigua i bioeconomia
La iniciativa PRIMA per a la recerca i la innovació de l'àrea Mediterrània, dins del programa Horizon 2020, té com a objectiu la posada en pràctica de polítiques conjuntes de recerca i innovació sota una estratègia comuna de tots els països participants per abordar reptes com la manca d'aigua, l'agricultura i la seguretat alimentària.
A més, la iniciativa també pretén contribuir a l'Agenda 2030 de les Nacions Unides mitjançant l'assoliment dels Objectius de Desenvolupament Sostenible (ODS).
La convocatòria d'aquest any està en línia amb el present objectiu:
L' ERA-NET és un instrument de finançament que es troba dins del fons europeu Horizon 2020 i està dissenyat per donar suport a les associacions públiques.
Aquest té com a objectiu fomentar la cooperació i la coordinació de les activitats i polítiques de recerca desenvolupades en els estats membres i estats associats a través dels seus respectius programes de recerca, nacionals i regionals, l'obertura mútua i el desenvolupament i la implementació d'activitats conjuntes.
A continuació apareixen alguns exemples de convocatòries d'ERA-NETs, relacionades amb el present objectiu de desenvolupament sostenible:
SusCrop és una acció ERA-Net Cofund, que té com a objectiu enfortir l'Espai Europeu de Recerca (ERA) en el camp de la producció de cultius sostenibles mitjançant una cooperació i coordinació millorades de diferents programes de recerca nacionals i regionals.
TIC-AGRI-FOOD pretén reforçar la investigació europea sobre digitalització en el sistema agroalimentari per millorar tant l'eficiència com l'efectivitat. dels esforços de recerca europeus en sistemes alimentaris.
SUSFOOD és una ERA-NET, l'objectiu de la qual és compartir informació, coordinar activitats i treballar cap a una agenda de recerca comuna i activitats de finançament mutu de recerca en el camp de la producció i el consum sostenibles d'aliments.
CORE Organic finança projectes de recerca transnacionals per donar suport a un esforç de recerca i innovació centrat i coordinat que cobreixi els reptes més importants de les cadenes de valor orgànic.
ERA-MIN 2 té l'objectiu d'implementar una coordinació a nivell europeu de programes d'investigació i innovació de matèries primeres per enfortir la indústria, la competitivitat i el canvi cap a una economia circular.
Institut Europeu d'Innovació i Tecnologia (EIT)
L'Institut Europeu d'Innovació i Tecnologia (EIT), part integral d'Horizon 2020, és un organisme que té un paper fonamental en el suport dels objectius de la UE de crear un creixement econòmic i llocs de treball sostenibles, permetent als empresaris i als innovadors convertir les seves millors idees en productes i serveis per a Europa.
L'EIT obre convocatòries relacionades amb l'ODS 12, com la següent:
La Cooperació Territorial Europea és un dels dos objectius de la política de cohesió de la UE.
Estableix un marc per a la cooperació entre actors nacionals, regionals i locals de diferents estats membres per a abordar problemes que transcendeixen les fronteres i requereixen una aproximació conjunta.
La seva missió general és la promoció d'un desenvolupament econòmic, social i territorial harmoniós de la Unió, atacant especialment les divergències i dissonàncies derivades de la divisió territorial de les administracions i dels diferents nivells de governança.
En el marc de l'INTERREG trobem programes que financen projectes relacionats amb el present ODS en diferents àmbits, com producció agroalimentària, economia verda i circular, turisme sostenible, gestió de residus, etc.:
Interreg Med 2014-2020 permet la cooperació entre tots els països de l'àrea mediterrània europea amb la finalitat de reduir les diverses disparitats entre regions:
Interreg POCTEFA 2014-2020 és un programa orientat a reforçar la integració econòmica i social del territori fronterer d'Espanya, França i Andorra:
Interreg SUDOE 2014-2020 és el programa de cooperació transnacional que implica a tota la península ibèrica i el sud-oest de França:
Interreg Europe permet la cooperació entre autoritats regionals i locals dels 28 països de la UE, Noruega i Suïssa, per desenvolupar polítiques regionals que aportin eficiència i modernització de l'economia, a tall d'exemple:
El Fons Europeu de Desenvolupament Regional (FEDER) és el fons que finança actuacions adreçades a promoure el creixement i l'ocupació, així com també la cooperació territorial europea amb la finalitat de reforçar la cohesió econòmica, social i territorial corregint els principals desequilibris regionals de la UE.
Es tracta de fons gestionats directament per les administracions públiques (central, autonòmica i local) gràcies a un contingent de fons assignat a priori per realitzar projectes als territoris respectius.
Aquí hi ha algunes convocatòries finançades per FEDER en relació amb el present ODS, concretament sobre la recollida de residus municipals:
Les Accions Urbanes Innovadores (UIA) és una iniciativa que proporciona recursos a les zones urbanes de tot Europa per provar solucions noves i no demostrades per afrontar els reptes urbans.
La iniciativa dóna suport a les autoritats urbanes en els seus esforços per garantir un desenvolupament urbà sostenible.
Un dels àmbits on es desenvolupen les UIA és l'economia circular, element central a l'ODS 12.
COSME és el programa de finançament europeu adreçat a millorar el creixement i l'ocupació a la UE tot facilitant l'accés de les pimes al finançament, l'accés als mercats de la UE i de la resta del món, l'emprenedoria i la cultura empresarial, i les condicions generals per a la competitivitat i la sostenibilitat de les empreses, incloent el sector turístic.
El programa ofereix ajuts relacionats amb l'ODS 12:
El Fons Social Europeu és el principal instrument de la UE per a promoure uns nivells elevats d'ocupació i de qualitat de l'ocupació, així com propiciar un nivell elevat d'educació i formació per a tothom i facilitar la transició de l'educació al treball entre els joves, entre altres qüestions.
El FSE obre convocatòries d'ajuts que contribueixen a l'assoliment del present ODS:
Aquest programa ha finançat els següents projectes en relació amb l'ODS 12:
Fons Europeu Marítim i de la Pesca (FEMP)
És el fons de finançament de les polítiques marítimes i de pesca de la Unió Europea.
Té com a objectiu principal fomentar una pesca i una aqüicultura competitives, mediambientalment sostenibles, econòmicament viables, i socialment responsables.
El FEADER és un dels instruments de finançament per implementar la Política Agrícola Comuna (PAC) i l'estratègia Europea 2020.
El seu objectiu és millorar la gestió i la política de control de desenvolupament rural.
Els seus objectius generals són el foment de la competitivitat de l'agricultura, la garantia d'una gestió sostenible dels recursos naturals i d'acció pel clima i el desenvolupament territorial equilibrat de les economies i comunitats rurals mitjançant la creació d'ocupació.
Fons Europeu Agrícola de Garantia Agrària (FEAGA)
El FEAGA és l'altre instrument de finançament per implementar la Política Agrícola Comuna (PAC).
El seu objectiu és garantir una producció alimentària viable amb una gestió sostenible dels recursos naturals i canvi climàtic per aconseguir un desenvolupament territorial equilibrat.
A continuació una convocatòria FEAGA en relació amb l'ODS 12:
Promoció de Productes Agrícoles (PPA)
Aquest programa ajuda a la promoció de productes agrícoles, tant a la Unió Europea com a tercers països.
Els objectius d'aquest són augmentar la consciència sobre la qualitat dels productes de la UE i augmentar la competitivitat i el consum de productes agrícoles de la UE, entre altres.
També hi ha premis destinats a projectes relacionats amb l'ODS 12, com per exemple: